אדוארדו קמבינגה

אדוארדו סלמי קמבינגה (בצרפתית: Eduardo Celmi Camavinga; נולד ב-10 בנובמבר 2002) הוא כדורגלן צרפתי יליד אנגולה המשחק בעמדת הקשר והמגן השמאלי בריאל מדריד מליגת העל הספרדית ובנבחרת צרפת. בגיל 11 הצטרף קמבינגה למחלקת הילדים של סטאד רן. הוא חתם על חוזה מקצועי ראשון ב-14 בדצמבר 2018 בגיל 16 והפך לכדורגלן הצעיר ביותר לחתום על חוזה במועדון. הוא ערך את הופעת הבכורה שלו בסטאד רן בתיקו 3–3 עם אנז'ה בליגת העל הצרפתית ב-6 באפריל 2019, והפך לשחקן הצעיר ביותר שמשחק אי פעם עבור הקבוצה הבוגרת, הוא עשה זאת בגיל 16 שנים וארבעה חודשים בלבד. הוא כבש את שערו הראשון עבור רן בניצחון 1–0 מול אולימפיק ליון ב-15 בדצמבר 2019, בדקה ה-89 של המשחק. ב-31 באוגוסט 2021 חתם לחמש שנים בריאל מדריד מהלה ליגה, תמורת 30 מיליון אירו. ב-12 בספטמבר ערך הופעת בכורה וכבש שער בכורה בניצחון 2–5 על סלטה ויגו. בעונתו הראשונה בקבוצה כבש שני שערי ליגה וזכה עם הקבוצה באליפות ספרד בליגת האלופות ובסופר קאפ האירופי והספרדי. בעונת 2024/2023 זכה עם קבוצתו ריאל מדריד בליגת האלופות. קמבינגה נולד באנגולה ועבר עם משפחתו לצרפת בגיל שנתיים. ב-5 בנובמבר 2019 קיבל אזרחות צרפתית. ב-11 בנובמבר 2019 זומן לייצג את נבחרת צרפת עד גיל 21 למשחקים נגד גאורגיה ושווייץ. ב-27 באוגוסט 2020 זומן לשחק בנבחרת הבוגרת של צרפת לאחר שפול פוגבה הוצא מהסגל עקב כך שנמצא חיובי לנגיף הקורונה. בכך הפך קמבינגה לשחקן הצעיר ביותר שזומן לנבחרת צרפת הבוגרת מאז רנה ג'רארד בשנת 1932, שזומן אז כשהוא רק בן 17 שנים, תשעה חודשים ו-17 ימים. ב-8 בספטמבר אותה השנה, ערך את הופעת הבכורה בניצחון 2–4 על קרואטיה במסגרת ליגת האומות. בכך הפך קמבינגה לשחקן הצעיר ביותר ששיחק עבור נבחרת צרפת מאז מוריס גסטיגר בשנת 1914 שעשה זאת בגיל 17 שנים, תשעה חודשים ו-29 ימים. ב-7 באוקטובר 2020 פתח בהרכב נבחרת צרפת בניצחון 7–1 מול אוקראינה שם כבש את שערו הבינלאומי הראשון כשהוא כובש את השער הראשון במשחק. שער זה הפך אותו לכובש הצעיר ביותר בצרפת מאז מוריס גסטיגר בשנת 1914. נכלל בסגל נבחרת צרפת בטורניר מונדיאל 2022. נכלל בסגל נבחרת צרפת לטורניר יורו 2024. קמבינגה נולד במחנה הפליטים במיקונג, אנגולה ב-2002, הוריו הם קונגולזים שברחו מקינשאסה. יש לו חמישה אחים. משפחתו עברה לצרפת כשהיה בן שנתיים והתגוררו בפוגרס, שם גדל. הוא התאמן בג'ודו זמן מה, לפני שוויתר על כך על מנת להתמקד אך ורק בכדורגל. בשנת 2013 נשרף בית המשפחה שלו והרס את מרבית רכוש המשפחה. סטאד רן הגביע הצרפתי: 2018/2019 ריאל מדריד הסופר קאפ הספרדי: 2021/2022 אליפות ספרד: 2021/2022, 2023/2024 גביע המלך הספרדי: 2022/2023 ליגת האלופות: 2021/2022, 2024/2023 הסופר קאפ האירופי: 2022, 2024 גביע העולם למועדונים: 2023 שחקן החודש בליגת העל הצרפתית: אוגוסט 2019 מדיה וקבצים בנושא אדוארדו קמבינגה בוויקישיתוף אדוארדו קמבינגה, ברשת החברתית אקס (טוויטר) אדוארדו קמבינגה, באתר Transfermarkt אדוארדו קמבינגה, באתר Soccerway אדוארדו קמבינגה, באתר BDFutbol אדוארדו קמבינגה, באתר WorldFootball.net אדוארדו קמבינגה, באתר National Football Teams אדוארדו קמבינגה, באתר FootballDatabase.eu אדוארדו קמבינגה, באתר ESPN נדב יעקבי, אנגולו קאנטה הבא? אדוארדו קמבינגה משגע את צרפת, באתר ynet, 22 בספטמבר 2019 Premier contrat professionnel pour Eduardo Camavinga, STADE RENNAIS F.C., ‏14 בדצמבר 2018 (בצרפתית) Tom Williams, Rennes Sensation Eduardo Camavinga Is a New Kind of 16-Year-Old Footballer, Bleacher Report (באנגלית) מערכת ONE, רשמית: קמאבינגה חתם בריאל מדריד עד 2027, באתר ONE, ‏31 באוגוסט 2021 Rennes : Eduardo Camavinga a été naturalisé français (officiel) - Foot - L1 - Rennes, L'Équipe (בצרפתית) Eduardo Camavinga plus jeune international français depuis 1945 - Foot - Bleus, L'Équipe (בצרפתית) Eduardo Camavinga plus jeune buteur des Bleus depuis 1914 - Foot - Bleus, L'Équipe (בצרפתית) Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית) סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית) Eduardo Camavinga is only 16 but his form for Rennes has top European scouts circling, ESPN.com, ‏24 בספטמבר 2019 (באנגלית)